rlitschk/wikidir huggingface dataset:
D' Harpalyke (Jupitermond XXII) isch ein vu dr chleinschte bekannte ussere Zwergmönd vum Planet Jupiter. D'Harpalyke isch am 23. November 2000 vu dr Astronome Scott S. Sheppard, David C. Jewitt, Yanga R. Fernández un Eugene A. Magnier entdeckt worre un het z'nächst die vorläufig Bezeichnig S/2001 J 5 erhalde. Daift worre isch dr Mond uf dr Namme vu dr Harpalyke, ere Doochter vu dr Klymene us de grichische Mythologi. D'Harpalyke umchraist de Jupiter ime middlere Abstand vu 20.858.000 km in 623 Däg, 7 Stund un 26 Minute. D'Bahn wiist ä Exzentrizität vu 0,2268 uf. Mit ere Naigig vu 148,644° isch d'Bahn retrograd, d. h. der Mond beweggt sich entgege vu de Rotationsrichtig vum Jupiter um de Planet. Ufgrund vu ihrene Bahnaigeschafte wird d'Harpalyke de Ananke-Gruppe, bnennt nooch em Jupitermond Ananke, zuegordnet. D'Harpalyke besitzt ä middlere Durmesser vu 4,4 km. Ihri Dichti wird uf 2,6 g/cm³ gmuetmaßt, sofern si us iberwigend silikatischem Gstai ufbaut isch. Harpalyke wiist ä sehr dunkli Oberflächi mit ere Albedo vu 0,04 uf, d. h. bloß 4 % vum igstrahlte Sunneliecht werre reflekteert. Ihri schinbar Helligkait betrait 22,2m.
D' Orthosie (Jupiter XXXV) isch ein vu de chleinschte bekannte ussere Mönd vum Planet Jupiter. Orthosie isch am 11. Dezember 2001 vu de Astronome Scott S. Sheppard, David C. Jewitt und Jan Kleyna entdeckt worre. Si erhielt het zuenächst die vorläufig Bezaichnig S/2001 J 9 erhalde un isch deno uf Orthosie, ainere vu de Hore us de grichische Mythologi daift worre. Orthosie umchraist de Jupiter ime middlere Abstand vu 20.720.000 km in 622 Däg, 13 Stund un 26 Minute. D'Bahn wiist ä Exzentrizität vu 0,2808 uf. Mit ere Naigig vu 145,921° isch d'Bahn retrograd, des haißt, de Mond beweggt sich entgege de Rotationsrichtig vum Jupiter um de Planet. Ufgrund vu ihre Bahnaigeschafte wird Orthosie de Ananke-Gruppe, bnennt nooch em Jupitermond Ananke, zuegordnet. Orthosie besitzt ä middlere Durmesser vu etwa 2 km. Ihri Dichte wird uf 2,6 g/cm3 agnu, sofern si iberwigend us silikatischem Gstai ufbaut isch. Orthosie wiist ä sehr dunkli Oberflächi mit ere Albedo vu 0,04 uf, d. h., bloß 4 % vum igstrahlte Sunneleecht werre reflekteert. Ihri schinbar Helligkait betrait 23,1m.
D' Euanthe (Jupitermond XXXIII) isch ein vu dr chleinschte bekannte ussere Zwergmönd vum Planet Jupiter. D' Euanthe isch am 11. Dezember 2001 vu de Astronomen Scott S. Sheppard, David C. Jewitt un Jan Kleyna entdeckt worre un het zuenächst die vorläufig Bezaichnig S/2001 J 7 erhalde. Daift worre isch der Mond uf de Namme vu de Euanthe, wo als Mueder vu de Charite us de grichische Mythologi agsähe wird. Euanthe umchraist de Jupiter ime middlere Abstand vu 20.797.000 km in 620 Däg, 11 Stund un 46 Minute. D'Bahn wiist ä Exzentrizität vu 0,2321 uf. Mit ere Naigig vu 148,910° isch d'Bahn retrograd, d. h., de Mond beweggt sich entgege vu de Rotationsrichtig vum Jupiter um de Planete. Ufgrund vu ihre Bahnaigeschafte wird Euanthe de Ananke-Gruppe, bnennt nooch em Jupitermond Ananke, zuegordnet. Euanthe het ä middlere Durmesser vu etwa 3 km. Ihri Dichti wird uf 2,6 g/cm3 gmuetmaßt udgrund vu de Annahm, si sei iberwigend us silikatischem Gstai ufbaut. Euanthe wiist ä sehr dunkli Oberflächi mit ere Albedo vu 0,04 uf, d. h., bloß 4 % vum igstrahlte Sunneleecht werre reflekteert. Ihri schinbar Helligkait betrait 18,7m.
Dr Enceladus (Saturn II) isch ein vu dr middelgrosse Mönd vum Planet Saturn. Er isch dr chleinscht bekannt geologisch aktiv Himmelskörper im Sunnesystem un gliichzittig säller mit dr höchschte Albedo: 99% vum Sunneliecht werre ins All zrugggstrahlt. Dr Enceladus isch am 28. August 1789 vum Wilhelm Herschel entdeckt worre. Daift worre isch dr Mond uf dr Namme vum Gigant Enkelados us dr grichische Mythologi. D'Nämme vum "Enceladus" un vu wittere siibe Saturnmönd sin vum im Wilhelm Herschel sinem Suhn - dr Astronom John Herschel, in ere 1847 erschinene Veröffentlichig (Results of Astronomical Observations made at the Cape of Good Hope) vorgschlage worre. ([1]). Dr Enceladus umchreist dr Saturn ime middlere Abstand vu 238.020 km in 32 Stund un 53 Minüte. D'Bahn wiist e Exzentrizität vu 0,0045 uf un isch 0,02° gegeniber dr Äquatorebeni vum Saturn gneigt. Die geologische Formatione uffem Enceladus sin uf Lüt un Ort üs 1001 Nacht daift, die Geländetype sin latinisch. Dr Inner Ufbau vum Enceladus isch vor allem bi dr Vorbiflüeg vu dr Cassini-Mission sit 2004 erfrscht worre. Uf dr Dategrundlag vu dr Uswirkige vu im Enceladus' sinere Schwerchraft uf d'Flugbahn vu dr Cassini-Sonde bi Vorbiflüeg het d'Masse vum Enceladus zue 1.08×1020 kg bestimmt werre chänne.
D Ursina Giger (* 1985 z Disentis/Mustér) isch e Schwyzer Singer-Songwriterin un Musikeri. D Giger isch z Disentis mit Romanisch as Muetersproch ufgwachse. Ab 1998 isch si uf d Chloschterschuel gange un het dert anne 2004 d Matura gmacht. Scho as jung Maidli het si Klavier- un Gsangsunterricht iberchuu. An dr Schuel het si im Chor gsunge. As teenager het si bim Bindner Gsangswettbewärb «Vusch 04» mitgmacht. No d Schuel het si z Züri dr Vorkurs am Konservatorium in Klassik un Jazz bsuecht. Vu 2006 bis 2012 het si an dr Hochschuel Lozärn Musikpedagogik mit Schwärpunkt Jazzgsang studiert. Im Rame vume Erasmus-Uusdusch isch si 2010 uf Kopenhagen, Dänemark, un het dert fir ai Johr am Rytmisk Musikkonservatorium studiert. Z Kopenhagen het si mit dänische Kamrade d Band «Ursina’s Danish Laboratory» grindet un mit ene d EP «Lontan» ufgnuu. No aim Johr isch si retuur chuu in d Schwyz un uf Züri zoge. Syt 2012 unterrichtet si as Gsangslehreri an dr Musikschuel z Stans. Si het mit dr Martina Berther (Bass) un em Marcel Vogler (Vibrafon un Percussion) s Jazz-Trio En Treis grinde, het bi dr Wältmusikformation Quintinò un im «Stimmorchester» mitgsunge. Derzue het si as Backgroundsängeri in Konzärt vu dr
Veltheim chan eini vo däne Bedütige ha: Veltheim (Adelsgeschlecht), en Adelsfamilie von Veltheim, en Familiename Ort z Dütschland: Veltheim (Ohe), e Gmeind im Landchreis Wolfenbüttel z Nidersachse Veltheim am Fallstein, en Ortsteil vo de Stadt Osterwieck im Landchreis Harz z Sachse-Aahalt Veltheim (Porta Westfalica), en Ortsteil vo de Stadt Porta Westfalica im chreis Minden-Lübbecke z Nordrhii-Westfaale Ort i de Schwiz: Veltheim AG, e Gmaind im Kanton Aargau Veltheim (Winterthur), en Ortstail vo de Stadt Winterthur im Kanton Züri
D Gselschaft für Völker, wo in Gfoor sind isch en internazionali Organisazioon, wo sech uf der ganze Wält für chlyneri Völker tuet ysetze, wo ne s Läbe vo der Regierig in ihrem Land oder von ere sterchere Volksgruppe schwär gmacht wird. Es git vil soziali Gruppe, wo i de Länder, wo si läbe, e ethnischi, religiösi und sproochlechi Minderheit sind. I huuffe Länder brobiere d Regierige, d Verwaltig oder s Militäär und au anderi soziali Gruppe – us ganz verschidene Gründ – sotige schwechere Völker alles wäggznää, wo me cha. Ihri Sprooche wärde verbotte, me nimt ne s Land, d Hüüser und anderi Sache wägg, me underdrückt ihres religiöse Lääbe und ihri Kultur und macht suscht ihri eigeständigi Existänz kabutt. Es goot bis zu der Uusroddig, em totale Völkermord a so Lüüt, oder me tuet se eifach us ihrem alte Läbensruum verjage. Eso git’s immer mee politischi Flüchtling uf der Wält, wo d Heimet verlüüre und i de nöie Länder, wo si hii chöme, i vilne Fäll keis aständigs Läbe chönne ha und abgläänt wärde. D Gselschaft für bedrooti Völker angschiert sech für d Rächt und s eigeständige Lääbe vo dene Volksgruppe y, tuet über die dramatische politische Fäll imformiere
D Eiche vo Dodona isch dr heilig Baum vom Orakel vo Dodona i dr antike Landschaft Epirus gsi (hüt z Griecheland). Dä Baum isch z’eerscht der Göttin Gaia und spöter em Zeus und der Dione gweit gsi. Drüü Prieschterinne sind dört gsi zum für se z’luege. Wemme bim Orakel en Uskumpft gsuecht het, so het das mit em fyyne Raschle vo de Eichebletter und öpen au mit em Guure vo de Tuube, wo druff gsässe sind, es Zeiche gää. Me het bi Uusgrabige Zedel us Blei gfunde, wo Lüüt i der antike Zyt Frooge für d Baumgottheite druffgschribe haänd. Vili Joorhundert isch das so ggange, bis anne 392 fanatischi Chrischte sind go der alt Baum umloo. Martina Dieterle: Dodona. Religionsgeschichtliche und historische Untersuchungen zur Entstehung und Entwicklung des Zeus-Heiligtums. Hildesheim, 2007. 39.54720920.789794Koordinate: 39° 32′ 50″ N, 20° 47′ 23,3″ O
D Cornelia Schefold-Albrecht, wo am 4. Mai 1941 uf d Wält cho isch, isch e Füsiotherapöitin und e Hebeldanktreegerin vo Basel. Si isch z Basel ufgwachse und het dört ihre Bruef gleert. Si het als Füsiotherapeutin gschaffet und au Geburtshilf gleischtet. Si isch mit em Basler Mathematiker und Wirtschaftswüsseschaftler Bertram Schefold, wo am 28. Dezämber 1943 uf d Wält cho und a der Uni z Frankfurt Profässer gsi isch, ghüroote gsi. Anne 2017 het si für di Grüenliberali Partei bi de Basler Bürgergmeindwahle kandidiert. Si isch Mitglied vom Verein «Freunde der Basler Münsterbauhütte» und vo anderen Organisazioone. Wo d Cornelia Albrecht vierzääni gsi isch, het ihre Vater s Huus am Dootedanz 2 z Basel gchauft, und dört wohnt si sider. I däm Huus isch dr alemannisch Dichter Johann Peter Hebel anne 1760 uf d Wält cho, und anne 1812 isch är zum letschte Mol i däm Huus gsi. Das alles het dr Cornelia Schefold-Albrecht grossen Ydruck gmacht, und si het sech gnau dr Gschicht vom Huus und vom Hebel gwidmet. Im Joor 2014 het se dr Hebelbund vo Löörech drumm zu sim Früeligsfescht, em «Hebelsuntig», yglade und ere der «Hebeldangg» gää; das isch d Uuszeichnig vo däm Verein für Lüüt,
Der Volker Habermaier, wo ane 1962 z Ludisburg uf d Wält cho isch, isch e düütsche Lehrer und Schueldiräkter, und er isch der Presidänt vom Hebelbund vo Löörech. Dr Habermaier het vo 1986 bis 1993 a der Ludwig-Maximilians Universität z Münche und a der Uni vo Stuttgart Germanistik, Gschicht, Politikwüsseschaft, Filosofy und Kunscht- und Musiggschicht studiert. Z Stuttgart und z Ludisburg het er s Referendariat zum Gymnasiallehrer gmacht, und spöter het er au s Rächt zum Wirtschaftskund z underrichte übercho. Er wohnt z Schopfe im Landchreis Löörech. Er isch ghüroote und het zwo Döchtere. Vo ihm git’s Uufsätz zu der Fachdidaktik, zu der Musig und der Literatur und er het, deils zäme mit andernen Autore, Gschichtsbüecher für die dütsche Schuele gschribe. Ane 1995 isch der Volker Habermaier Lehrer am Schopfemer Theodor-Heuss-Gymnasium worde, i dere alte Schuel, wo au scho der Johann Peter Hebel underrichtet gha het und wo sid 1969 der nöi Name het zum Aadänke an erschte Bundespresidänt vo der Bundesrepublik Dütschland, der Theodor Heuss. Sid 2002 isch der Habermaier dört Oberstudieroot und sid 2004 Studiediräkter gsi, bis ane 2016. Im Joor 2015 het er au der Gmeinschaftskundeunderricht a der Freie Waldorfschuel Schopfe übernoo. Sid 2016 schaffet er als
Dr Pierre Kretz, wo anne 1950 z Schlettstadt im Underelsass uf d Wält cho isch, isch e französische und alemannische Schriftsteller. Er het z Stroossburg und z Saarbrücken Jura studiert und drno als Aawalt gschaffet. Hüte läbt dr Kretz z Markirch im Owerelsass. Als Schriftsteller schribt dr Pierre Kretz Romään und kulturpolitische Essay uf Französisch und Theaterstuck uf Elsässerdütsch. D Büecher vo ihm sind drno au uf Düütsch usecho. Sini Wärch gitt er deils bim Verlag La Nuée bleue z Stroossburg use. I der Schrift Le nouveau malaise alsacien zeigt er sis Beduure do drüüber, ass s Elsass kei administratyvi Einheit me isch, sid s die französischi Regierig mit de Piet Lootringe und Champagne-Ardenne zämegleit het, so dass es jetz e Deil vo dr Groossregion Grand Est isch. Das Manifescht het bi de Lüüt es grosses Echo gfunde, und me het i dr Politik jetz glueget, ob men em Elsass wider e bessere Platz chönt gää. Ane 2015 het d Sändig Schnabelweid vom Schwiizer Radio i der Uusgoob vom 12. Novämber es Hörspiil vom Kretz vorgstellt: «Ich bin a beesi Frau», wo au bim SWR gsändet worden isch. Und für das Stuck het er ane 2017 au dr Zonser Hörspiilpryys
Sunnesystem heisst s gravitativ System vo unserer Sunne. Es isch sowohl e Planetesystem wie au en Eifachstärnsystem. S Sunnesystem umfasst d Sunne, d Planete, wo um si umekreise, und deren ihri natürliche Satellite, d Zwärgplanete und anderi chliini Himmelskörper wie Komete, Asteroide und Meteoroide, und alli Gas- und Staubdeili, wo vo dr Aaziehigschraft vo dr Sunne in ere himmelsmechanisch hierarchische Ornig zämmeghebt wärde. Zum Sunnesystem ghört au unseri Ärde. Im Zentrum vom Sunnesystem befindet sich d'Sunne mit 1,39 Millione Kilometer Durmesser. De Sunne am nöchste befinde sich die innere Planete Venus (Abstand zur Sonne 57,9×106 km, bzw. 0,39 AE), Venus (108,2×106 km, 0,72 AE), Erde (149,6×106 km, 1 AE) und dr Moo Mars (227,9×106 km, 1,52 AE) Zu de Asteroidegürtel (1) Ceres (2) Pallas (3) Juno (4) Vesta ... (10) Hygiea ... Zu de ussere Planete zelle d'Gasriise Jupiter (778,3×106 km, 5,2 AE), Saturn (1,429×109 km, 9,53 AE), sowie die Planete Venus (2,875×109 km, 19,2 AE), Venus (4,504×109 km, 30,1 AE) Ze de Kuipergürtel Pluto Orcus Haumea Quaoar Makemake Und andern Transneptunischen Objekten Gonggong Eris Sedna Der sunnenöchscht Stärn isch de Proxima Centauri. Si Abstand zum Sunnesystem isch 4,24 Leechtjohr oder 268.000 AE. Vor ca. 4,6 Milliarde Johr ischs Sunnesystem
S Dreiländermuseum isch es Museum z Löörech im Markgräflerland. Es isch i verschidene, zämeboute Hüüser am Burghof z Löörech ygrichtet. Es het e modärni Uusstellig mit Sache vo der Region Dreyeckland im Südweschte vo Dütschland, im Oschte vo Frankrych und im Norde vo dr Schwiiz. Es tuet für sini Museumssammlig Gägeständ vo Löörech und us em Markgräflerland, Kunschtwärch vo Südbade und drzue ane au Objäkt us de noche Piet vo dene drü Länder zämeträge, also us em Süde vom ehemoolige Land Bade, em Oberelsass und dr Region Basel. Agfange het’s mit däm Museum, wo von es bar Lüüt ane 1882 en erschti chlyni Uusstellig über Löörech zeigt und au grad der Löörecher Altertumsverein gründet worden isch. Im früene 20. Joorhundert het d Ortsgruppe Löörech vom Verein «Badische Heimat» d Gschichtssammlig übernoo. Ane 1923 het d Stadt Löörech d Sach übernoo und en erschte Museumsleiter ygsetzt und drno 1932 im Huus am Burghof es ständigs Stadtmuseum ygrichtet. 1928 isch der Museumsverein entstande. Wägem Zweite Wältchrieg het’s lang keis Museum me gha, erscht ane 1953 het me s «Heimetmuseum» wider chönnen uuftue. Sid 1961 sind dr Gerhard Moehring und dr Philipp Hieber d Museumsleiter gsi. 1978 isch s Museum im total umboute
Dr Hormisdas (au: Hormisda; * z Frosinone, Campagna Romana, Latium; † 6. Augschte 523 z Rom) isch vum 20. Juli 514 bis zue sym Dod Papscht gsii. Dr hailig Hormisdas isch Witmann gsii un Archidiakon vu sym Vorgänger Symmachus, wu sälle zum remische Bischof gwehlt woren isch. Sy Suhn isch as Silverius speter au Bischof vu Rom wore. Aini vu dr erschte Sorge vum Bischof isch s gsii, di letschte Spure vum Laurentianische Schisma us Rom uusezbutze un di ibrig blibene Abdrinnige in d Chilche retuurzhole. Dr grescht Dail vu sym Pontifikat het er si mit dr Hailig vum Schisma (Akakianisches Schisma) bscheftigt, wu syt 484 zwische Oscht- un Weschtchilche bstanden isch un uf dr Exkommunikation vum Acacius vu Konstantinopel grinde het, wu nem Gmainschaft mit Monophysite vorgworfe woren isch. Anne 519 isch mit Hilf vun eme Glaubesbekänntniss, dr Formel vum Hormisdas (formula Hormisdae), em Schisma en Änd gmacht un d Chilche vu Rom un Konstantinopel wider verainigt wore. Dr Hormisdas het des Schrybe 515 an Patriarch Timotheos I. gschickt ghaa, un 519 het s däm sy Noofolger Johannes II. Kappadokes akzeptiert retuurgschickt. S isch au ne Briefwächsel zwisch em Hormisdas un em Patriarch Epiphanios vu Konstantinopel erhalte, em Noofolger
Dr Markus Moehring, wo ane 1958 z Löörech uf d Wält cho isch, isch e düütsche Historiker, Volkskundler und Museumsleiter. Er isch dr Soon vom Lehrer und Historiker Gerhard Moehring, wo ane 1921 uf d Wält cho und Lehrer und Museumsleiter z Löörech gsi isch. Ane 1991 isch dr Markus Moehring z Löörech zum Leiter vom Museum im Burghof gwehlt worde. Er het em Museum e Bedütig wyt über Löörech und s Markgräflerland use gää und druus es trinazionals Gschichtsmuseum für s Dreyeckland gmacht. Di nöi Duuruusstellig über Sache vo dr Region um Basel und Löörech ume, bis is Elsass und d Nordschwiiz, het zerscht ExpoTriRhena gheisse. Im Joor 2012 het men em Löörecher Museum dr nöi Name Dreyländermuseum gää. Au mit de spezielle Uusstellige, wo dr Markus Moerhing mit sine Museumslüüt macht, leischtet s Museum öpis bedütends für d Kultur i der Region. Das zeigt sech au dra, ass Bsuecher us alne drei Länder uf Löörech is Museum chöme. I dr Funkzioon als Museumsleiter entwicklet dr Moehring au d Museumssamlig wyter, grad au d Kunschtsamlig und der internazional Bestand mit Objäkt au vo Frankrych und dr Schwiiz. Mit der Schriftereie Lörracher Hefte dokumäntiert er d Gschicht und d Kultur
Dr Johannes I. († 18. Mai 526 z Ravenna) isch vum 13. Augschte 523 bis zue sym Dod Papscht gsii. Är isch us dr Toskana (vu Siena oder Castello di Serena, in dr Nehi vu Chiusdino) un um d Zyt vu syre Wahl scho seli alt gsii. Gege sy Protescht isch er 525 vum arianische Chenig vu dr Oschtgote, em Theoderich, uf Konstantinopel gschick wore, go mit em Chaiser Justin I. un sällem sym Caesar Justinian iber e chaiserli Dekret vu 523 verhandle, wu si gege d Arianer grichtet ghaa het. As erschte Papscht het er dodermit Oschtrom bsuecht. Dr Theoderich het dermit droht, ass es Repressione gege trinitarischi Chrischte z Italie gääb, wänn im Johannes sy Mission fähl schlaat. Z Konstantinopel isch dr Johannes mit fascht chaiserlige Ehre empfange wore. Är het in Aawäsehait vum Chaiser e Mäss gfyyrt un em Justin derno d Chrone uf dr Chopf gsetzt: Im Gottedienscht sin di oschtremische Chaiser als ohni Chopfbedeckig gsii, un normalerwys het dr Patriarch vu Konstantinopel si als derno wider gchrent. Dr Justin het die Ehr demonschtrativ em remische Papscht iberloo. Zum Dekret vu 523 het si dr Chaiser verhandligsberait zaigt. Wu dr Johannes uf Ravenna, em Theoderich sy
D Operazioon Overlord isch e grossi militärischi Akzioon ane 1944 gsi, wo dr wyter Verlouf vom Zwäite Wältchrieg entscheidend prägt het. Me seit ere mängmol eifach au d Invasioon. Derby sind uf dr Syte vo den Agryyffer zmeischt Einheite vo den USA, vo Grossbritannie, Kanada, Poole, Frankrych und Neuseeland bedeiliget gsi. S Wort «Overlord» bedüütet uf Änglisch sövel wie “Oberherr”. Im Zwäite Wältchrieg isch es als Deckname für d Landig vo de alliierte Druppe i dr Normandy, wo am 6. Juni 1944 agfange het, und füre ganz Agryff uf Frankrych ine bis uf Paris bruucht worde. Die militärischi Laag z Europa isch dozmol so gsi, ass s Dütsche Rych under em Adolf Hitler im Oschte no wyti Piet bis i d Sowjetunion ine bsetzt gha het; sid ane 1943 sind d Armeeè vo dr dütsche Wehrmacht, wo vil z wyt über die oschteuropäische Länder und über de Balkan bis uf Griecheland verströit gsi sind, aber wäge starche Agriff vo dr russischen Armee ufem Rückzug gsi. Vo Afrika us sind d Verbänd vo de alliierte Weschtmächt 1943 uf Italie cho und im Summer 1944 sind s nach schwäre Kämpf z Rom gsi. Im Norde isch Norweege vo de Dütsche bsetzt gsi.
Der Eermelkanal isch s Meer, wo zwüsche Frankrych und Ängland lyt. Uf Französisch heisst s Meer La Manche, uf Bretonisch Mor Breizh und uf Kornisch Mor Bretannek. D Röömer hän nem Oceanus Britannicus gseit. Es isch e Meeresarm, wo vom Atlantik em Ufer vom öiropäische Feschtland no goot und d Verbindig zu der Nordsee bildet. Dä Meeresdeil het e Lengi vo öppe 560 Kilometer. Im Oschte foot dr Eermelkanal bi de Stedt Dover und Calais a und im Weschte bim änglische Landvorsprung Land‘s End und bim französische Lüüchtdurm uf dr Insle Île Vierge bi Plouguerneau im Departemänt Finistère, was uf Dütsch «s Änd vom Land» heisst. I dämm Meer ligen es bar Insle: d Isle of Wight noch bim Ufer vo Hampshire, di änglische Scilly-Insle im Weschte und di änglische Kanalinsle Guernsey, Jersey, Sark, Herm und Alderney noch vor em französische Ufer. Grossi Hafestedt am Eermelkanal sind Southampton, Plymouth, Dover, Cherbourg am Spitz vo dr Halbinsle Cotentin, Le Havre bi dr Mündig vo dr Seine is Meer und Calais. Commons: Ärmelkanal – Sammlig vo Multimediadateie
S Alemannisch Theater Kaal (dt. Alemannisches Theater Kehl e. V., ATK) isch e Volkstheater z Kaal, wu Stuck uf Alemannisch uffiert. S Theater isch anne 1926 grindet wore as Theater-Abdailig vum Kaaler Mannegsangverain „Sängerbund“, em Vorlaifer vum hitige Mannechor. S isch e Laietheater, all Johr wird e nei Stuck ufgfiert. Zmaischt sin s Kumedine, wu äxtra vu de Brigitte Riedlinger uf Alemannisch ibersetzt wäre. D Reschy het vu 1996 bis 2014 d Barbara Ciesielski gfiert, syterhär macht s d Sigi Schwarz. Brobe dien si vu Oktober bis Dezämber un aafangs Jänner isch derno d Premiere. Bi in s Friejohr wird s Stuck derno no ufgfiert, zmaischt in dr Kaaler Stadthall, aber mänkmoll au in andere Gmaine in dr Region. S ATK isch Mitglid im „Bund Deutscher Amateurtheater“, Vorsitzer vum Verain isch de Harry Wagner Martin Schley: Alemannisches Theater Keh (Site cha nüme abgrüeft wärde; Suche im Webarchiv)[1] [2] Vorlage:Toter Link/www.alemannisch.de, Alemannisch dunkt üs guet, Heft 1/2007, S. 16–17. Alemannisches Theater Kehl Edgar Bassler: Wahre Komödianten kennen kein Alter, Baden Online, 09. Juni 2002
Dover isch en änglischi Stadt. Si lyt ganz zusserscht im Südoschte vo Ängland, i dr Grafschaft Kent und am Eermelkanal. Zwüsche Dover und em französische Calais isch das Meer am schmeelschte, es isch dört numen öpe 34 Kilometer breit, und dä Abschnitt vom Eermelkanal heisst uf Düütsch Strooss vo Dover, uf französisch aber Pas-de-Calais. d Burg Dover Castle dr Hafe vo Dover mit grosse Fäärine di berüemte wyysse Felse vo Dover Der Name vo der Ortschaft chunt vom alte keltische Wort dwfr, wo «Gwässer» bedüütet. I der Römerzyt isch a dere Stell der Hafe Portus Dubris gsi, wo die römischi Flotte Classis Britannica ihri Basis gha het; vo de römische Lüüchtdürm bi Dover sind no Räschte erhalte. Ane 1066 isch Dover vo de Normanne under em Wilhelm em Eroberer bsetzt worde. Im zwölfte Joorhundert het dr Bou vo der starche Burg Dover Castle agfange, wo eini vo de gröschten änglische Burgen isch. Vo dere Zyt isch au no e rächte Deil vo der normannische Jungfrau Maria-Chile (St Mary's Church) z gseh. Bim Hafe vo Dover isch e bedüütendi Seerettigsstazion vo Ängland, und vo dört uus überwacht au der Vercheersleitdienscht Channel Navigation Information Service d Schiff i dämm Deil vom Kanal,
Dr Siricius (* um 334 z Rom; † 26. Novämber 399) isch vum Dezämber 384, villicht ab em 17. Dezämber, bis zue sym Dod Papscht z Rom gsii. Dr Siricius isch dr erscht Bischof vu Rom gsii, wu dr Titel „Papscht“ fir si sälber bruucht het. Är wird as Hailige verehrt. Sy Name maint stammt us dr Stadt Siris (griech.-latyn.). Är isch Remer gsii un scho syt em Liberius im Dienscht vu dr Chilche. Vor syre Wahl isch er ain vu dr remische Diakon gsii. Sy Gegekandidat isch dr Presbyter Hieronymus gsii, wu ne as bleed dargstellt het. Är isch aistimmig gwehlt un mit Blick uf dr Gegepapscht Ursinus am 25. Februar 385 vum Chaiser Valentinian II. bstetigt wore. Dr Siricius het erfolgrych Wärt glait uf d Vorrangstellig vum Patriarch vu Rom vor dr ibrige Patriarche. Derwylscht syni Vorgänger ihri Schrybe zmaischt im Stil vu väterlige Mahnige verfasst ghaa hän, het dr Siricius im amtlige Kanzleistil im Befählston un ohni juristischi Begrindig gschribe. Im Sälbschtbewusstsyy, ass er d Sorg fir alli Chilche iberdrait kriegt het, het er as Erschte päpschtligi Dekret zue Liturgy un Disziplin uusegee, wun er im Rang vu synodale Bschliss gsääne het. In sym Schrybe an dr
Bad Cat isch e tirkische Animationsfilm vum Mehmet Kurtuluş un dr Ayşe Ünal. In di tirkische Kino isch dr Film am 5. Februar 2016 chuu, in di dytschi am 5. Mai 2016.. Dr Film basiert uf dr Comic-Serie Kötü Kedi Şerafettin vum Bülent Üstün. Dr Rolli Shero isch vulgär, sufft un bruucht sy Chatze-WC as Äschebächer. Zämme mit sy Kamraade, dr Ratte Rıza un dr Meeb Rıfkı, macht er d Stroße vu Istanbul uusicher uf dr Suechi no Chätzlerne. Offiziälli Websyte Bad Cat in dr Internet Movie Database Freigabebescheinigung für Bad Cat. Freiwillige Selbstkontrolle der Filmwirtschaft (PDF).Vorlage:FSK/Wartung/typ nicht gesetzt und Par. 1 länger als 4 Zeichen Bad Cat. In: filmstarts.de. Filmstarts, abgruefen am 21. April 2016.